Page:Coalman's courtship to a creelwife's daughter (1).pdf/13

 Fife but I wad a laid him on the braid o' his baack, an' a' his gear upmost; I was a chicken to chatter wi' indeed laddie, I had a pair o' cheeks like a chapman's backside, and a flank like an ox, fae had I e'en.

Sawny. Nae doubt, co' Sawny, but ye had a pair o'beefy buttocks, for your very cheeks hing like leather bags to this very day.———But I'll tell you what am now agaun to tell you: Do you think that your Kate wad tak me, an' I wad come to court her?

Mat. Tak you, laddie, tak you! A faith she'll tak you; for she would a tane a poor button thing o' a ha'f blind taylor warna me; a poor bleird scabbit-like creature it was; I seen the day I wou'd a carried it in my pouch:——wode Ise warrant her jump at you like a fish at a flie:——wode I say, Tak you! an' she winna tak you, Ise tak you mysel'—— But she and I cust out the day about her cockups and black caps, gard me say sae meikle o' her; but she's my sonsy dawty for a' that: Well a wat she's a well-natur'd lassie, an' she'll turn an ill-natur'd wife, I canna tell.

Sawny. A-well then, I'll venture on her s she is, for my mither's pleas'd and we're pleas'd, an' am pleas'd, an' in she be pleas'd, wode am sure to get her an' the